OSNOVNA ŠKOLA DR. FRA KARLO BALIĆ

DR. FRANJE TUĐMANA 40, ŠESTANOVAC

Klasa: 1112-02/24-01/14

Urbroj: 2181-307-24-1

Šestanovac, 11. travnja 2024.

Na temelju članka 14. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik), Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) donosi sljedeći:

**POZIV**

**na pristupanje procjeni/testiranju**

Temeljem natječaja za popunu radnog mjesta **čistač/spremač**, 1 izvršitelj/ica na neodređeno puno radno vrijeme (40 sati), mjesto rada OŠ Dr. fra Karlo Balić, Šestanovac po Natječaju objavljenom 20. ožujka 2024. na školskoj mrežnoj stranici i na stranicama HZZZ-a,

Povjerenstvo je utvrdilo listu kandidata koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja, odnosno Zakonske uvjete za zasnivanje radnog odnosa, radi poziva na procjenu odnosno testiranje.

Sukladno članku I. ovog Poziva pozivaju se svi kandidati prisustvovati procjeni odnosno testiranju koje će se održati dana 18. travnja 2024. godine s početkom u 13 sati u Osnovnoj školi „Dr. fra Karlo Balić“, Šestanovac.

Procjena odnosno testiranje obavit će se putem usmenog testiranja kandidata.

Procjena odnosno testiranje odnosit će se na:

1.Pravilnik o djelokrugu rada tajnika te administrativno – tehničkih i pomoćnih poslova koji se obavljaju u osnovnoj školi (NN 40/14)

<https://narodne-novine.nn.hr/clanci/sluzbeni/2014_03_40_713.html>

Prilikom pristupanja procjeni odnosno testiranju svi su kandidati dužni sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).

Po dolasku na testiranje od kandidatkinja će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet, ne mogu pristupiti testiranju.

Po utvrđivanju identiteta, kandidati će pristupiti usmenom testiranju u trajanju do 20 minuta po kandidatu. Za vrijeme testiranja kandidati:

- ne smiju koristiti literaturu i zabilješke

- moraju isključiti mobitele

Kandidati koji se budu ponašali neprimjereno ili koji prekrše jedno od gore navedenih pravila, bit će udaljeni s testiranja.

Ovaj Poziv na procjenu odnosno testiranje upućuje se najmanje pet dana prije dana određenog za procjenu odnosno testiranje.

Poziv se u pravilu dostavlja putem elektronske pošte i objavljuje se na javno dostupnim mrežnim stranicama Škole.

Predsjednik Povjerenstva:

Luka Mustapić

Dostaviti:

* Kandidatima po Odluci
* Pismohrana